b'\n_START_ARTICLE_\nJohn Canton\n_START_SECTION_\n\xc5\xbdivljenje in delo\n_START_PARAGRAPH_\nZ devetnajstimi leti se je Canton za pet let od\xc5\xa1el u\xc4\x8diti za duhovnika._NEWLINE_Kraljevi dru\xc5\xbebi je leta 1750 predlo\xc5\xbeil \xc4\x8dlanek o postopku izdelave umetnih magnetov. Zaradi njegovih raziskav na tem podro\xc4\x8dju so ga izbrali za \xc4\x8dlana Kraljeve dru\xc5\xbebe. Od Kraljeve dru\xc5\xbebe je leta 1751 prvikrat prejel Copleyjevo medaljo. Prvi v Angliji je preveril domnevo Benjamina Franklina o povezanosti strele in elektrike. Prispeval je ve\xc4\x8d pomembnih odkritij na podro\xc4\x8dju elektrike._NEWLINE_Leta 1762 in 1764 je objavil rezultate poskusov v zvezi z ovr\xc5\xbebo odlo\xc4\x8ditve Akademije v Firencah, da je voda nestisljiva, kar je bilo tedaj splo\xc5\xa1no sprejeto. Istega leta je drugi\xc4\x8d prejel Copleyjevo medaljo._NEWLINE_Leta 1768 je opisal pripravo fosforescentne snovi z \xc5\xbeganjem ostrig z dodatki \xc5\xbevepla, ki se po njem imenuje Cantonov fosfor.'